דורון תבורי

דורון תבורי (נולד ב-2 ביולי 1952) הוא שחקן, זמר, במאי תיאטרון, מתרגם ומורה למשחק ישראלי. זוכה פרס כינור דוד, פרס לנדאו ופרס התיאטרון הישראלי.

תבורי מהשחקנים הבולטים ביותר בתיאטרון הישראלי. שיחק בכל התיאטרונים בארץ בעשרות תפקידים ראשיים. בנוסף, תבורי, מורה למשחק ולבימוי, ביצע כזמר-שחקן מספר יצירות גדולות, תרגם מחזות ממספר שפות, וגם יצר, יזם, ביים והשתתף בפרויקטים עצמאיים רבים בתיאטרון.

ביוגרפיה
תבורי יליד חיפה. מגיל אחת עשרה נדד עם הוריו ברחבי ישראל. בהיותו ילד בן 11, כתב תבורי ספר לילדים – "סיפורים לשרון" (אחותו, 1963). הוא בוגר בית הספר "אליאנס" בתל אביב, שם שיחק בחוג לדרמה. שירת בצבא בלהקת חיל התותחנים ומאוחר יותר, משפורקו הלהקות הצבאיות, בצוות הווי תותחנים..

בתום שירותו הצבאי עבר קורס משחק קצר ב-Drama Studio  בלונדון ואחר-כך למד באנגליה באופן פרטי. הוא שב לישראל ב-1974. בשובו עבד כעוזר במאי ואיש אביזרים בתיאטרון באר שבע, שזה עתה נוסד. אחר כך התחיל לשחק בתיאטרון באר-שבע. ההצגה הראשונה הייתה בבימויה של ציפי פינס, אחר-כך שיחק בתפקיד הראשי בעיבוד של עדה בן-נחום ל"עלי כינור" של שלום עליכם, בבימויו של חנן שניר.

הוא שיחק שבע שנים בתיאטרון באר שבע ואחר-כך עבר לתיאטרון העירוני חיפה שהיה אז תחת ניהולו האמנותי של עמרי ניצן. ניצן הציע לו לשחק בהצגה "נפש יהודי" פרי עטו של יהושע סובול ובבימויו של גדליה בסר בה גילם את דמותו של אוטו ויינינגר. כעבור שנה שיחק בהעלאה הראשונה בישראל של המחזה "גטו" מאת סובול בה גילם את דמותו של קצין האס אס קיטל. כמו כן 1984 שחק ב"מחכים לגודו" של בקט בבימוי אילן רונן בה גילם את לאקי בשפה הערבית עם יוסף אבו ורדה, מכרם ח'ורי ואילן תורן (ההפקה זו זכתה לחידוש בתיאטרון יפו ב-2018). בתיאטרון חיפה העלה כהצגת יחיד את "מר מאני" מאת א"ב יהושע (בבימוי אילן תורן) העוסק בחלוקת הארץ. זה היה אז פרקו היחידי הכתוב של רומן שא"ב יהושע זנח את כתיבתו. בין השאר בעקבות הביקורות המצוינות על ההצגה התעודד יהושע והשלים את כתיבת הרומן שהיה לאחד מספריו הבולטים ביותר ואחד הרומנים המעולים שנכתבו בעברית. בשנת 1988, בהזמנת התיאטרון העירוני חיפה, כתב את המחזה "האח של עאמר, או: הכת הלבנה", בעקבות העמדתם למשפט של שלושה בני משפחה דרוזית אחת מהגליל שהואשמו בהתגייסות לארגון החזית העממית לשחרור פלסטין - המפקדה הכללית של אחמד ג'יבריל בזמן מלחמת לבנון הראשונה. החזרות על המחזה, בבימויו של פרנסואה אבו סאלם, מנהל התיאטרון הפלסטיני אל חכוואתי, החלו בתיאטרון חיפה בקיץ 1986, אולם הוא לא עלה בסופו של דבר על הבמה.תבורי עזב את תיאטרון חיפה ב-1989 אחרי התפטרותם יהושע סובול וגדליה בסר מניהולו האמנותי של התיאטרון בעקבות סערת "סינדרום ירושלים".

בשנים 1986–1991 לימד משחק קבוצת נוער במרכז התרבות של תנועת "בני הכפר" באום אל-פחם.

ב-1994 העלה את כל שלושת מחזות האורסטאה של אייסכילוס בהפקה ניסיונית, כהצגת יחיד. הוא הופיע איתם בבתים פרטיים, בבתי קפה, ובמסגרות לא-רשמיות אחרות.

תבורי תרגם ארבעה מחזות פרי עטו של קרל שטרנהיים ויזם וניהל פרויקט של הצגת המחזות בתיאטרון הבימה ב-1998. אלו ארבעה מתוך המחזור "מעלילות גבורת הבורגנים" שכתב האקספרסיוניסט הגרמני-יהודי, העוסקים בעלייתה של משפחה זעיר בורגנית לצמרת תעשיית הנשק, ערב מלחמת העולם הראשונה, ונפילתה לאחריה. ארבעה במאים שונים (גדליה בסר, משה פרלשטיין, גדי רול והבמאי האמריקאי Robert Woodruff ), גרעין מצומצם של שחקנים (אהרון אלמוג, רבקה נוימן, אורה מאירסון, יוסי טולדו, לני שחף ותבורי) ומספר סטודנטים לעיצוב מאוניברסיטת תל אביב בהנחיית התפאורנית מרים גורצקי בילו, יצרו את האירוע למשך מספר הופעות ב"הבימרתף".

ב-2002 הופיע בפסטיבל ישראל כשחקן-זמר סולן במופע "משורר בניו יורק". מחזור שירים זה של פדריקו גארסיה לורקה, אשר נכתב בעת מסעו לארצות הברית בשנת 1929, הולחן על ידי דורי פרנס כאורטוריה לזמר, תזמורת סימפונית ומקהלה, ושובצו בה גם קטעי קריאה מתוך הרצאה שנשא לורקה על מחזור שירים זה. היצירה המוזיקלית שילבה סוגות שונות: מוזיקה קלאסית, מחזמר, בלוז-סווינג, מקהלות כנסייתיות, מקצבים אפריקאיים, וטונאליות ספרדית. ליוו את תבורי האנסמבל הקולי החדש ואנסמבל מתופפי רימון, תזמורת רשות השידור, תלמידי בית צבי דאז איתי טיראן, יגאל מזרחי ואסף פריינטא וכמו כן הזמרת זהורה בת-ישראל מקהילת העבריים מדימונה. תבורי ביצע עוד מיצירותיו המוזיקליות של המלחין דורי פרנס כזמר: "צריף קטן" – מחזור שירי ילדים של לאה גולדברג (בתיאטרון החאן 2001), YES – שירי אהבה מאת אי. אי. קאמינגס (קול המוסיקה 2003), ו"מחולות" לטקסטים של המשורר יעקב שטיינברג (חג המוזיקה הישראלית 2018).

בפברואר 2005 התמנה למנהלו האמנותי של התיאטרון העירוני חיפה, במקומו של המנהל הפורש סיני פתר. בסוף ינואר 2006, אחרי שתי הפקות בלבד, "הצמא והרעב" של יונסקו ו"הדוכסית מאמאלפי" של ובסטר, פוטר מתפקיד המנהל האמנותי של תיאטרון חיפה אחרי שהתגלעו חילוקי דעות בין תבורי, שעמד על קו אמנותי בלתי מתפשר, לבין מנכ"ל התיאטרון שטען שההפקות שהציג גרמו להפסדים.

בשנים 2007–2009 כיהן כמנהל האמנותי של הזירה הבין-תחומית בירושלים.

ב-2008 חזר לשחק בתיאטרון והשתתף בהצגה "אקווס" בתיאטרון בית לסין. באותה שנה גם היה ממייסדי "מעבדתרבות" דימונה – מיזם של מפעל הפיס ועיריית דימונה.

ב-2010 שיחק תבורי ב"בתוך הבדידות בשדות הכותנה",  פרי עטו של ברנאר-מארי קולטס, בבימויה של יעל קרמסקי. זהו מחזה המיועד לשני שחקנים המורכב משני מונולוגים החותכים זה את זה, בין לקוח פוטנציאלי לבעל סחורה מסתורית. בהצגה זו סגר תבורי מעגל של תרגום והעלאת כל מחזותיו של ברנאר-מארי קולטס בישראל.

ב-2012 יזם והקריא בקול המוזיקה בסדרה של אחד-עשר פרקים שבועיים את הנובלה "אצל" של אורי ניסן גנסין בלוויית מוזיקה של אופיר בר-און.

תבורי יצר במשך ארבע שנים תוך תחקיר, עריכה ועיבוד ובשיתוף פעולה עם אמן הווידאו-ארט יוחאי אברהמי את הפרויקט "בארץ הגלעד" (יוני, 2012). אודיסאה של העיתונאי, הסופר, המיסטיקן והפקיד הקולוניאלי הבריטי לורנס אוליפנט – עבודה לשחקנים ומצגת פאוור פוינט, המנסה לבחון את הדנ"א הקולוניאלי שהטמיעה הציונות המתגבשת כמורשת אירופה בסוף המאה ה-19 - ובמרכזה ספרו של אוליפנט "ארץ הגלעד" בו הוא פורש את תוכניתו להקמת קולוניה יהודית בלב האימפריה העות'מאנית בעבר הירדן המזרחי - ספר שתורגם כמעט מייד לעברית על ידי נחום סוקולוב תחת הכותרת "ארץ חמדה".

כמו כן יצר ב-2011, את ההצגה "מפגש באינסוף" באנסמבל הרצליה, עם השחקנים: יפתח אופיר ונמרוד ברגמן, גם כן בשיתוף פעולה עם האמן יוחאי אברהמי. ההצגה היא דיאלוג בימתי בין שני הידידים והגיסים, השחקן גוסטף גרינדגנס, הממונה על תיאטראות הרייך השלישי, לבין הסופר הגולה קלאוס מאן, אשר כתב על ידידו את הרומן הידוע "מפיסטו", אודות שחקן המוכר את נשמתו לשטן של המשטר.

שיחק באנסמבל עיתים בבימויה של זוכת פרס ישראל לתיאטרון רנה ירושלמי: הטייפ האחרון של קראפ מאת בקט, המלך הולך למות מאת יונסקו, פר גינט מאת הנריק איבסן והמלך ליר של שייקספיר. בתירגומים של דורי פרנס.

ב-2013, בעקבות הופעתו ב-המלך הולך למות באנסמבל עיתים, הוזמן על ידי הבמאי יבגני אריה להופיע ב"דיבוק", ומאז ועד כעת הוא חבר בלהקת תיאטרון גשר. הופיע בגשר בכעשרים תפקידים בין היתר בהצגות: "האורסטאה" בבימוי יבגני אריה (בתפקיד אגממנון), "לוליטה/ז'אן ד'ארק" בבימוי יחזקאל לזרוב (בתקפקידים קווילטי/אינקויזיטור), "משפט חוזר" מאת ליעד שהם/עוזי וייל, בבימויו של אמיר וולף, רוזנקרנץ וגילדנשטרן מתים מאת טום סטופארד (בתפקיד השחקן), "האבות והאימהות" מאת מאיר שלו (בתפקיד אברהם), ריצ'רד השלישי של שייקספיר בבמוי איתי טיראן (בתפקידי המלך אדוארד והדוכסית מיורק) ובסלומה, אוסקר ויילד בבמוי מקסים דידנקו (הורדוס).

בקיץ 2018 החל להופיע ביחד עם נעמי יואלי ב"תיאסטס" של סנקה – מופע אותו יצרו שניהם - בשומר 3 בשוק הכרמל. השניים העלו את מחזהו [רב המשתתפים] של סנקה העוסק באכילת ילדים, כתגובה להרג ילדים בהפצצות מהאוויר במבצע צוק איתן. תבורי המשיך בשיתוף הפעולה עם נעמי יואלי וב-2023 העלה את "זיס – הכנה לצפייה" – עם יואלי ורות גווילי – מופע המגולל את פרשת השתתפותם של בכירי הקולנוע הגרמני, עם פרוץ מלחמת העולם השנייה, בסרט התעמולה שיזם יוזף גבלס [המבוסס כביכול על אירועים היסטוריים] - "היהודי זיס". המופע הועלה במרץ 2.

ב-2020, בתקופת הקורונה, יצר את "אם ובנה [ואביו]" – עבודת וידאו אודות המשוררת האידית אנה מרגולין, בעלה למשך שנה אחת הסופר והרפתן משה סטבסקי ובנם המושל הצבאי של הגליל נעמן סתוי, האחראי למניעת שיבתם לבתיהם ולאדמתם של תושבי הכפר הגלילי ע'בסייה [שנמלטו ב-48]. עלה במסגרת פסטיבל Jaffafest. באותה שנה השתתף בפסטיבל רזידזרט בתיאטרון אילת במהלכו העלו את – משרתות של ז'אן ז'נה עם עלא דקה, אמיר חורי ואלכסנדר פיש בבימוי יאיר שרמן ב"זולה" בלב מטע התמרים של קיבוץ סמר.

ב-2021 שיחק את תפקיד "הפרופסור" במחזהו של המחזאי הניגרי וולה סויינקה "הדרך", אנסמבל התיאטרון האפריקאי בבימוי יפה שוסטר בתיאטרון הבית.

ליווה מראשית עשייתו והשתתף במופע "בראשית ברא" פרויקט וידאו-דוקו-פרפורמנס המגולל את הסיפור האמיתי של גילוי הדינוזאורים לראשונה בהיסטוריה במאה ה-19 על רקע הבריאתנות ואת היריבות המרה בין מדעני התקופה של היוצרת כרמל ידיד-ליבוביץ' (בתפקיד הפלאונתולוג גדעון מנטל). המופע עלה במפעל בירושלים 2022 ובפסטיבל עכו 2023. כמו כן השתתף גם בעבודתה "רספוטין" בתפקיד גריגורי רספוטין - מפגש ספיריטואליסטי עם רספוטין המנסה להתמודד עם הנושא של דיסאינפורמציה ופרופגנדה רוסית דרך קריאה בקלפים. עלה במפעל בירושלים ובשבוע העיצוב ירושלים 2023 בבית הנסן.

בשנת הקורונה הצטלם לסרט "הבשורה על פי יהודה" – עיבודו הקולנועי של דן וולמן לספרו של עמוס עוז. זהו שיתוף פעולה שני של תבורי עם דן וולמן לאחר שכבר השתתף בסרטו"מחבואים" מ-1980 סרט שזכה בשלושה פרסי "ורד הכסף" על התסריט, הבימוי והסרט ונחשב לפורץ דרך בשל היותו הסרט הקולנוע באורך מלא הראשון שעוסק בגלוי בהומוסקסואליות בקולנוע הישראלי. באותו הזמן פיתח ביחד עם היוצרת והבובנאית נעמי יואלי במרץ2 את היצירה ״זיס- צפייה מודרכת״ שעלתה לראשונה במרץ 2023, ומתחקה במחקר פואטי אחר התכנון וההפקה של סרט התעמולה הנאצי ״יוד זיס״ משנת 1940.

תבורי עוסק בתרגומים לתיאטרון, בשפות גרמנית, נורווגית וצרפתית. בין המחזאים שתרגם: מקס פריש, הנריק איבסן, ברנאר-מארי קולטס, ברטולט ברכט, פדריקו גארסיה לורקה, קרל שטרנהיים, גוטהולד אפרים לסינג, ז'אן אנוי, וז'אן ז'נה.

תבורי לימד במהלך השנים במגוון מסגרות משחק ובימוי ובעשור האחרון נמנה עם הסגל האקדמי של החוג לאמנות התיאטרון באוניברסיטת תל אביב.

תבורי הוא ממנסחי מכתב השחקנים נגד הופעת התיאטראות הציבוריים מעבר לקו הירוק, ("מכתב אריאל"). היה מן האמנים שפרשו מפסטיבל עכו 2017 בגין הדרתה של הבמאית והיוצרת עינת ויצמן מתוכנית הפסטיבל.

פרסים
 1995, 1996, 1998, 2009 - פרס עדה בן נחום לתרגום
 1979 - פרס מאיר מרגלית ופרס ורד הכסף של העיתון "מעריב"
 1984 - פרס כינור דוד
 1995 - פרס רוזנבלום לאמנויות הבמה על תפקידו בהצגה "המתחזה", תיאטרון באר שבע
 1995 - פרס קלצ'קין למשחק
 2000 - פרס התיאטרון הישראלי למתרגם השנה למחזה "השיבה למדבר" מאת ברנאר-מארי קולטס
 2001 - פרס לנדאו לאמנויות הבמה (ראשון מקבלי הפרס בתחום המשחק)
 2002 - פרס ראש הממשלה לתרגום

גלריית תמונות
תמונות מהצגות

פילמוגרפיה
תיאטרון

 הצגת בכורה הצגה  תפקיד  תיאטרון  מחזאי  במאי 20 באפריל 1975 האוזן הפרטית בוב תיאטרון באר שבע פיטר שאפר ציפי פינס 30 באפריל 1975 עלי כינור ע"פ שלום עליכם זמלה / שמרלה (לסירוגין עם מיכאל רונן) עדה בן-נחום חנן שניר 13 ביוני 1975 שבעה במכה אחת (הצגה לילדים) החייט הקטן (לסירוגין עם מיכאל רונן) אוראנד האריס ע"פ האחים גרים ציפי פינס 12 באוקטובר 1975 פנדו וליז / פקניק בשדה הקרב טוסו זאפו פרננדו ארבאל תיאודור תומא 26 בנובמבר 1975 (הוצג שוב ב-22 באוקטובר 1977) אנדורה אנדרי מקס פריש תום לוי 29 ביולי 1976 הלילה השנים עשר ויולה ויליאם שקספיר חנן שניר 16 בפברואר 1977 הרצח של פיירו בבית הספר הריאלי יואל דר ערן בניאל יורם פאלק 12 בנובמבר 1977 הרולד ומוד הרולד קולין היגינס תיאודור תומא 6 באפריל 1978 רומיאו ויוליה רומיאו ויליאם שקספיר יורם פאלק 6 ביוני 1978 שידוכין קצ'קרוב ניקולאי גוגול סופי מוסקוביץ' 11 בנובמבר 1978 הצל הצל יבגני שוורץ יוסף מילוא 12 באפריל 1979 אביב מתעורר גאורג פרנק ודקינד חנן שניר 8 ביולי 1979 קשר דם מוריס אתול פוגארד עמית גזית 31 במאי 1980 חבל שהיא זונה מלקולם מק'קיי ג'והן פורד ג'ובני 29 באוקטובר 1980 מנהל הבית אסטון הרולד פינטר גזה פרטוש 6 בדצמבר 1980 איבנוב לבוב אנטון צ'כוב עמית גזית 26 בינואר 1981 סקאפינו (עיבוד לתעלולי סקפן של מולייר) קארלו פרנק דנלופ וג'ים דייל דן רונן 30 במרץ 1981 מידה כנגד מידה אנג'לו ויליאם שקספיר עמית גזית 7 ביולי 1981 המשרתות קלייר ז'אן ז'נה גזה פרטוש 8 במאי 1982 הקיצו ורננו ראלף תיאטרון חיפה קליפורד אודטס יורם פאלק 2 באוקטובר 1982 נפש יהודי אוטו ויינינגר יהושע סובול גדליה בסר 7 במאי 1983 עקומים הורסט מרטין שרמן אילן רונן 31 בדצמבר 1983 משיח אשר מרטין שרמן רוברט אלן אקרמן 7 באפריל 1984 גטו קיטל / ד"ר פול יהושע סובול גדליה בסר 10 בנובמבר 1984 מחכים לגודו (במה 2) לאקי סמואל בקט אילן רונן מרץ 1985 טרטיף טרטיף מולייר גדליה בסר 21 נובמבר 1985 דבש פרא פלאטונוב התיאטרון הקאמרי אנטון צ'כוב אילן רונן 29 בנובמבר 1986 מולייר מולייר תיאטרון חיפה מיכאיל בולגקוב גדליה בסר 9 בינואר 1988 סינדרום ירושלים יוחנן בן זכאי/הפרופסור יהושע סובול 5-4 ביוני 1988 מר מאני (במה 2) לוטננט אייבור, סטיבן הורביץ תיאטרון חיפה, פסטיבל ישראל א"ב יהושע אילן תורן 4 באוקטובר 1988 חיי נישואים פרדי תיאטרון חיפה חיים מרין גדליה בסר 18 באוקטובר 1989 רוחות אוסוולד אלווינג תיאטרון באר שבע הנריק איבסן מייקל אלפרדס 20 בינואר 1990 דון ז'ואן דון חואן מולייר יוסי יזרעאלי 7 באוקטובר 1990 השיחה החמישית (במה 2) מר מאני תיאטרון חיפה א"ב יהושע גדליה בסר 11 בדצמבר 1990 שלוש אחיות טוזנבאך תיאטרון באר שבע אנטון צ'כוב 14 במרץ 1992 קרב של שחור וכלבים (הבימרתף) קאל תיאטרון הבימה ברנאר-מארי קולטס רוני פינקוביץ' 16 בספטמבר 1992 אדיפוס המלך אדיפוס המלך תיאטרון חיפה סופוקלס יוסי יזרעאלי 7 ביוני 1993 חלום ליל קיץ אוברון התיאטרון הקאמרי ויליאם שקספיר ליביו צ'וליי יוני 1993 הוליווד אדי תיאטרון חיפה דייוויד רייב נולה צ'לטון 1994 אורסטיאה הצגת יחיד בהפקה עצמאית אייסכילוס 3 בדצמבר 1994 המתחזה דה פלורס תיאטרון באר שבע תומאס מידלטון, ויליאם ראולי רוברט וודרוף 4 ביוני 1995 סיד קונראד כריסטיאן לופה על פי תומאס ברנהרד כריסטיאן לופה 30 במרץ 1996 היהודי זיס יוזף זיס אופנהיימר תיאטרון באר שבע, פסטיבל ישראל פאול קונפלד רוברט וודרוף 28 ביולי 1996 הרציף המערבי עבאד תיאטרון באר שבע ברנאר-מארי קולטס גדי רול 6 באוקטובר 1996 הדוד וניה אסטרוב תיאטרון הספרייה אנטון צ'כוב נולה צ'לטון 1 בפברואר 1997 אכזר מכל המלך ירבעם בן נבט תיאטרון הבימה נסים אלוני נוסח ההצגה: חנן שניר חנן שניר 24 בספטמבר 1997 אנטיגונה קריאון תיאטרון החאן ז'אן אנוי גדליה בסר 10 ביולי 1998 מעלילות גבורת הבורגנים (התחתונים; הסנוב; 1913; המאובן) פרנק סקארון, כריסטיאן מאסקה פון-בוכוב, אגו פון-בוהנה תיאטרון הבימה קרל שטרנהיים גדליה בסר, משה פרלשטיין, גדי רול, רוברט וודרוף 12 בספטמבר 1998 מדיאה יאסון אוריפידס רוברט וודרוף 30 בינואר 1999 המלט המלט תיאטרון חיפה ויליאם שקספיר סטיבן ברקוף מארס 2000 סאלינג'ר האדמוני תיאטרון תמונע ברנאר-מארי קולטס סיוון שיפר 1 באפריל 2000 השחף טריגורין תיאטרון החאן אנטון צ'כוב אופירה הניג 23 בדצמבר 2000 השיבה למדבר אדריאן ברנאר-מארי קולטס אופירה הניג ינואר 2001 צריף קטן קברט שירי ילדים למבוגרים לאה גולדברג/ מוזיקה: דורי פרנס 2 בפברואר 2002 אקורדיונים מתניה אגסי תיאטרון הקאמרי שמואל הספרי שמואל הספרי מאי 2002 משורר בניו יורק (יצירה לזמרים, מקהלה ותזמורת) זמר סולן פסטיבל ישראל לורקה/ דורי פרנס 1 בדצמבר 2002 פרגודים האֵם / סר הארולד תיאטרון הבימה ז'אן ז'נה אופירה הניג 8 בספטמבר 2003 אהבה קשה צבי תיאטרון חיפה מוטי לרנר עמית גזית 2 בדצמבר 2003 נתן החכם נתן החכם הפקה עצמאית גוטהולד אפרים לסינג דורון תבורי 28 בפברואר 2004 שירה הרבסט תיאטרון באר שבע ש"י עגנון, עיבוד: יורם פאלק ניר ארז 12 בנובמבר 2005 הדוכסית של אמלפי דניאל דה בוסולה תיאטרון חיפה ג'ון וובסטר גדי רול 2006 קין לוציפר תיאטרון קריאה, פסטיבל 'חגיגה עברית', בית אבי חי לורד ביירון, בתרגום דוד פרישמן דורון תבורי 26 באוגוסט 2008 חגיגת קיץ הזירה הבין-תחומית אלתרמן, מוזיקה: מעיין צדקה 30 באוקטובר 2008 אקווס מרטין דייסרט תיאטרון בית ליסין פיטר שאפר רוני פינקוביץ' פברואר 2009 רוחות רפאים הכומר מנדרס תיאטרון תמונע הנריק איבסן יעל קרמסקי 3 באוקטובר 2009 אלמה גוסטב מאהלר (בשפות אנגלית, גרמנית) אלמה הפקות, וינה: ירושלים, פראג יהושע סובול פאולוס מאנקר ספטמבר 2010 זמנים לא שקטים פול צלאן (בשפה הגרמנית) תיאטרון האטליז, וינה, אוסטריה מכתבים של פול צלאן ואינגבורג בכמן 2 באוקטובר 2010 בתוך הבדידות של שדות הכותנה Dealer הפקה עצמאית ברנאר-מארי קולטס יעל קרמסקי 15 ביולי 2010 מי דואג לילד אלכסנדר איוונוב תיאטרון חיפה טום סטופרד משה נאור מרץ 2011 הסוחר מוונציה שיילוק (בשפות גרמנית, יידיש, אנגלית, עברית) התיאטרון העירוני פרייבורג, גרמניה שייקספיר אבישי מילשטיין 18 בנובמבר 2011 אחים בדם המספר בית ליסין וילי ראסל גלעד קמחי מרץ 2012 הטייפ האחרון של קראפ קראפ אנסמבל עיתים סמואל בקט רנה ירושלמי מרץ 2013 זוז, אתה מסתיר לי את השמש היינריך היינה פרויקט עצמאי בהפקת TAK Theater, Liechtenstein,Kurtheater, Baden, Spielart Festival, Munich, Zurcher Theaterspektakel, Zurich יוסוף אבו ורדה, גלעד עברון, אופירה הניג וחומרים תיעודיים אופירה הניג 30 מאי 2013 המלך הולך למות המלך בראנז'ה הראשון אנסמבל עתים אז'ן יונסקו רנה ירושלמי 15 בנובמבר 2013 פספורט ציפל ב"שיחות של פליטים" אי"ב - ארגון היוצרים העצמאיים עריכה של "שיחות של פליטים" של ברטולט ברכט עם חליפת המכתבים בין גרשם שלום ווולטר בנימין יעל קרמסקי 13 בינואר 2014 הדיבוק סנדר, אביה של לאה תיאטרון גשר עיבוד של רועי חן לש. אנ-סקי יבגני אריה 22 במאי 2014 נופל מחוץ לזמן האיש עיבוד של יחזקאל לזרוב לספרו של דויד גרוסמן יחזקאל לזרוב דצמבר 2014 רגל על גרוש אי"ב מרכז ענב שירי מארק בליצשטיין ניהול מוזיקלי ועריכה: דורי פרנס 12 מרץ 2015 אליס הפרש הלבן תיאטרון גשר רועי חן בהשראת כתבי לואיס קרול יחזקאל לזרוב 19 מאי 2015 פר גינט פר גינט אנסמבל עיתים איבסן רנה ירושלמי 21 ביולי 2015 אני דון קיחוטה דון קיחוטה תיאטרון גשר רועי חן בהשראת סרוונטס יבגני אריה 2 בינואר 2016 כוכבים תועים הולצמן/הוצמאך יידישפיל יהושע סובול ואיה קפלן על פי שלום עליכם איה קפלן 1 במרץ 2016 ספר דוד המלך בניה בן יהוידע תיאטרון גשר רועי חן בעקבות שטפן היים יבגני אריה 18 באוקטובר 2016 רוח התיאטרון סבא זאביק הצגת ילדים מאת רועי חן אמיר וולף 5 באפריל 2017 קיץ במריאנבד שלמה קורלנדר על פי שלום עליכם 1 בנובמבר 2017 אבות ובנים פאבל פטרוביץ' איוון טורגנייב בעיבוד יחזקאל לזרוב יחזקאל לזרוב 7 במאי 2018 מחכים לגודו לאקי תיאטרון יפו סמואל בקט אילן רונן 6 בספטמבר 2018 רודף העפיפונים באבא תיאטרון גשר מתיו ספנגלר על פי חאלד חוסייני נועם שמואל 28 ביוני 2018 אורסטיאה אגממנון רוברט אייק על פי אייסכילוס יבגני אריה 15 בספטמבר 2018 לוליטה/ז'אן ד'ארק קווילטי/האינקויזיטור על פי נאבוקוב ופרוטוקולים של משפט ז'אן ד'ארק בעיבוד יחזקאל לזרוב יחזקאל לזרוב28 במרץ 2019משפט חוזראלי נחוםתיאטרון גשרליעד שהם/ עוזי ויילאמיר וולףמאי 2019בעלת הארמוןהרוזן זאברודסקימרכז עינבלאה גולדברגאבישי בן - גל27 במאי 2021אלף שמשות זוהרותראשידתיאטרון גשרחאלד חוסיינינועם שמואל11 בספטמבר 2021השחףשמרייבתיאטרון גשראנטון צ'כוביאיר שרמן2020המשרתותהמאדםרזידזרט/תיאטרון אילתז'אן ז'נהיאיר שרמן4 בספטמבר 2021הדרךהפרופסורהאנסמבל האפריקאיוולה סויינקהיפה שוסטר25 בינואר 2022בראשית בראגדעון מנטלהמפעלכרמל ידיד-ליבוביץ21 ביוני 2022רספוטיןרספוטיןשבוע העיצוב ירושלים בית הנסןכרמל ידיד-ליבוביץ'2 במאי 2022רוזנקרנץ וגילדנשטרן מתיםהשחקןתיאטרון גשרטום סטופארדיבגני אריה
חידוש: עמית אפשטיין24 במאי 2023האבות והאמהותאברהםתיאטרון גשרמאיר שלועמית אפשטיין2023ריצ'רד השלישיהמלך אדוארד / הדוכסית, אימם של אדוארד, ריצ'רד וקלארנסתיאטרון גשרויליאם שייקספיראיתי טיראן2024המלך לירהמלך ליראנסמבל עיתיםויליאם שייקספיררנה ירושלמי2024סלומההורדוסתיאטרון גשראוסקר ויילדמקסים דידנקו

קולנוע

 שנה סרט  תפקיד  במאי 1977 סרט וארוחת בוקר רפי אלפרד שטיינהארדט 1980 מחבואים דוד בלבן דן וולמן 1982 אלף נשיקות קטנות אורי מירה רקנאטי 1983 מנוסת החוגלה דוד פישר 2008 עץ לימון שר הביטחון ישראל נבון ערן ריקליס 2015 גירושים מאוחרים, על פי א.ב. יהושע יהודה קמינקא  רם לוי 2016 החטאים ברוך מילך אבי נשר2023הבשורה על פי יהודהגרשום וואלדדן וולמן

טלוויזיה

 שנה סדרה  תפקיד  ערוץ  יוצרים וכותבים  במאי 2011 סימני שאלה שמואל ערוץ 2, רשת עידו דרור, אופיר בביוף אופיר בביוף2018 להעיר את הדבאבנר כץ קשת 12 קרן מרגלית2024אף אחד לא עוזב את פאלו אלטוקשת 12

אלבומי שירה
 "שירים לצד הדרך", עם עודד זהבי.
 "צריף קטן", שירי לאה גולדברג לילדים עם דורי פרנס.
 "קין" - אופרה מאת ציפי פליישר
 "מחולות" מאת דורי פרנס לטקסטים של יעקב שטיינברג, בניצוח דורון סלומון ובביצוע אנסמבל המאה העשרים ואחת

בימוי

 הצגה/פרויקט  תיאטרון  מחזאי  הצגת בכורה מפגש באינסוףאנסמבל תיאטרון הרצליה עיבוד של דורון תבורי לרומן "מפיסטו" של קלאוס מאן 2011 קין (קריאה מבוימת) יד יצחק בן-צבי על פי לורד ביירון 22-21 במרץ 2007. נתן החכם הפקה עצמאית גוטהולד אפרים לסינג 5 במרץ 2004 התינוק של בן שטרית תיאטרונטו אלישבע גרינבאום 1995יוד זיסהמרץ2דורון תבורי ונעמי יואלי2023

תרגום לתיאטרון

 המחזה  המחזאי  התיאטרון  הצגת בכורה קרב של שחור וכלבים ברנאר-מארי קולטס תיאטרון הבימה 14 במרץ 1992 השיבה למדבר ברנאר-מארי קולטס סמינר הקיבוצים, תיאטרון החאן 1992 ו-23 בדצמבר 2000 הדה גאבלר (עם רבקה משולח) הנריק איבסן תיאטרון חיפה 1993 העלמה והמוות אריאל דורפמן תיאטרון הבימה, תיאטרון חיפה 19 בינואר 1994, מרץ 2001 בני ערובה עמנואל רובלס תיאטרון חיפה 1995 הרציף המערבי ברנאר-מארי קולטס תיאטרון באר שבע 28 ביולי 1996 אנטיגונה ז'אן אנוי תיאטרון החאן, תיאטרון אנסמבל הרצליה 24 בספטמבר 1997 ו-8 ביוני 2002 מעלילות גבורת הבורגנים (התחתונים; הסנוב; 1913; המאובן) קרל שטרנהיים תיאטרון הבימה 10 ביולי 1998 סאלינג'ר ברנאר-מארי קולטס תיאטרון תמונע מארס 2000 מלקולם הקטן ומלחמתו בסריסים דייוויד הליואל תיאטרון החאן 26 ביולי 2000 פרגודים ז'אן ז'נה תיאטרון הבימה 1 בדצמבר 2002 נתן החכם גוטהולד אפרים לסינג הפקה עצמאית 2 בדצמבר 2003 הצמא והרעב אז'ן יונסקו תיאטרון חיפה 14 ביולי 2005 הוא לא מת חוסיין ברגותי התיאטרון הערבי-עברי ביפו (פסטיבל 'אלף לילה') 12-6 במאי 2006 בידרמן והמציתים מקס פריש תיאטרון החאן מארס 2008 אקווס פיטר שאפר בית ליסין 30 באוקטובר 2008 מישהו בדרך הנה יון פוסה תיאטרון תמונע (העונה הנורווגית) 6-4 ביוני 2009 רוחות רפאים הנריק איבסן תיאטרון תמונע פברואר 2009 בתוך הבדידות של שדות הכותנה ברנאר-מארי קולטס תיאטרון תמונע 2 בינואר 2010 קניית הפליז ברטולט ברכט תיאטרון תמונע (העונה הגרמנית) 28 באוקטובר עד 14 בנובמבר 2010 המשרתות ז'אן ז'נה תיאטרון אנסמבל הרצליה 16 במאי 2011 פספורט (ביחד עם הראל קין) תבורי תרגם וערך את "שיחות של פליטים" של ברטולט ברכט והראל קין תרגם את חליפת המכתבים בין גרשם שלום ווולטר בנימין אי"ב - ארגון היוצרים העצמאיים 15 בנובמבר 2013 המלט Machine היינר מילר תיאטרון תמונע 6 ביולי 2015
פעילותו האמנותית של דורון תבורי המפורטת בטבלאות הנ"ל מבוססת על מחקרה של ד"ר לאה גילולה.

לקריאה נוספת
 חנה שקולניקוב, "טרילוגיה לשחקן יחיד: האורסטיאה בביצוע דורון תבורי", במה 140-139 (1995), עמ' 37–41.
 גד קינר, "ללכת עד הסוף - דורון תבורי בשיחה", התיאטרון - רבעון לתיאטרון עכשוויה 2 (אביב 1999), עמ' 40–44.
 לאה גילולה, "יום חזרות מוצלח: רשמים מחזרה של ההצגה מי דואג לילד", במות ומסך 6 (2010), עמ' 15–18.
 לאה גילולה, "פצע הדחייה: על הצגת בתוך הבדידות של שדות הכותנה מאת ברנאר-מארי קולטס", במות ומסך 7 (2012), עמ' 5–21.
 לאה גילולה, "אהבה לבננות ולאלכוהול... וגם לשוקולד: על הצגת הטייפ האחרון של קראפ", במות ומסך 8 (2012), עמ' 81–85.

קישורים חיצוניים

 "משורר בניו יורק" מאת לורקה, מוזיקה של דורי פרנס, בביצועו של דורון תבורי, חלק ראשון, חלק שני, חלק שלישי, חלק רביעי, חלק חמישי, חלק שישי
 קורות חיים , באתר קוטלר שש

 דורון תבורי, באתר אוניברסיטת תל אביב










הערות שוליים

קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:מתרגמים ישראלים
קטגוריה:מתרגמים מצרפתית לעברית
קטגוריה:מתרגמים מגרמנית לעברית
קטגוריה:זוכי פרס מרגלית
קטגוריה:זוכי פרס כינור דוד
קטגוריה:זוכי פרס קלצ'קין
קטגוריה:זוכי פרס התיאטרון הישראלי
קטגוריה:זוכי פרס רוזנבלום
קטגוריה:זוכי פרס לנדאו לאמנויות הבמה
קטגוריה:סגל אוניברסיטת תל אביב: תיאטרון
קטגוריה:בוגרי תיכון אליאנס (תל אביב)
קטגוריה:חברי להקת חיל התותחנים
קטגוריה:ישראלים שנולדו ב-1952